GiliGold/VAD_KnessetCorpus huggingface dataset:
יריב לוין: רבותיי, אני רוצה להודות לסגן השר, כהן, לייעוץ המשפטי, למזכירת הכנסת, למנהלת הוועדה, אתי, ולכל הצוות, שהיו ערוכים ליום הרבה יותר ארוך וגם ללילה.
יריב לוין: אני רוצה להודות לכל חברי הכנסת שהשתתפו בדיון, ליואל, לגורמים במשרד האוצר ולכל מי שהיה כאן ותרם לדיון.
יריב לוין: הודעה על מועד ההצבעות תבוא בנפרד ובאופן שתינתן התראה שלא תפחת מ- 3 שעות.
יריב לוין: בוקר טוב, אני פותח את הישיבה לאחר שהמתנו עוד מספר דקות בתקווה שיגיעו נציגי האופוזיציה.
יריב לוין: אכן ההמתנה לא הייתה לשווא, לפחות בכל מה שקשור לחבר הכנסת אורון, שאני שמח שנמצא כאן.
יריב לוין: כפי שהודעתי בישיבה הקודמת אני אפתח את הישיבה הזאת בהצגה של התמונה המלאה של ההצעה שאני מבקש להביא בפניכם כאן, שהיא הצעה שגובשה בהסכמה ובתיאום עם יושב-ראש הקואליציה, חבר הכנסת אלקין, ותוך לקיחה בחשבון של ההערות של היועץ המשפטי לכנסת והערות שנשמעו כאן מצד חברי כנסת, לרבות חברי כנסת מהאופוזיציה שבניגוד למה שהיה בעבר היה ניסיון להתחשב גם בהערות האלו.
יריב לוין: לא כולן באות לידי ביטוי בהצעה שאני מבקש להביא בפניכם, אבל בהחלט חלקן המשמעותי נמצא כאן בתוך המסגרת הזאת שאני מבקש להביא כאן להצבעה.
יריב לוין: נדמה לי שאם נסתכל על התהליך כולו מהנקודה שבה הובא חוק ההסדרים או טרם הבאתו לקריאה ראשונה בפני יושב-ראש הכנסת ועד לתוצאה הסופית שמונחת כאן בפנינו, אנחנו נראה שנעשה כאן מאמץ משותף של כל הנוגעים בדבר.
יריב לוין: נעשתה כאן עבודה מקיפה שצמצמה את החוק באופן כזה שהוא הרבה יותר מצומצם ממה שהיינו מורגלים בו בעבר, עם נגיעה וממשק ישיר לנושאים שנוגעים לתקציב באופן כזה שמאפשר לממשלה לקדם את התכנית הכלכלית שהצלחתה עד היום והמשך הצלחתה הם חיוניים כמובן למשק הישראלי.
יריב לוין: נדמה לי שהם משפיעים באופן ישיר על כל אזרח ואזרחית בארץ.
יריב לוין: אני מבקש להציע את המסגרת הבאה: פרק א' יישאר בחוק, יועבר לוועדת הכספים.
יריב לוין: פרק ב'  יישאר כולו בחוק ויועבר לוועדת הכלכלה, למעט סעיף 2(3), שהוא הסעיף השלישי בסדר שיועבר לוועדת החוץ והביטחון.
יריב לוין: פרק ג' יישאר בחוק ויועבר לוועדת הכלכלה.
יריב לוין: לגבי פרק ד' – חוק הכניסה לישראל נשמעו הערות רבות מהיועץ המשפטי לכנסת ומצד נציגי האופוזיציה.
יריב לוין: בסופו של דבר המלצתי כפי שמובאת כאן לפניכם היא לפצל את החוק כפי שהוצע כאן ולהעבירו לדיון בוועדת הפנים.
יריב לוין: הסעיף הבא של חוק שירות התעסוקה יישאר במסגרת החוק ויועבר לוועדת הפנים.
יריב לוין: פרק ה' – ביטוח לאומי, סעיפים 12(1)(2), 13(א),16,12(4) ו-13(ב) יישארו במסגרת החוק ויועברו לוועדת הכספים.
יריב לוין: סעיפים 14,15,19,20,17,18 יישארו במסגרת החוק ויועברו לוועדת העבודה, הרווחה והבריאות.
יריב לוין: סעיפים 12(3) ו-21 יועברו לוועדת הכספים  ויישארו במסגרת החוק.
יריב לוין: פרק ו' – הרשות לשיקום האסיר.
יריב לוין: העמדה שהוצגה על ידי חלק מחברי הקואליציה, חלק מחברי האופוזיציה, היועץ המשפטי של הכנסת ושלי היא שאת הנושא של הרשות לשיקום האסיר נכון לפצל מהחוק.
יריב לוין: זאת הצעה שמובאת בפניכם.
יריב לוין: פרק ו' – הרשות לשיקום האסיר יפוצל על פי ההצעה שלי ויועבר לוועדת הפנים.
יריב לוין: פרק ז' – פרק הבריאות.
יריב לוין: מוצע שסעיפים 29 ו- 30 יישארו בחוק ויועברו לוועדת העבודה, הרווחה והבריאות.
יריב לוין: סעיף 31 יישאר בחוק ויועבר לוועדת הכספים.
יריב לוין: פרק ח'  - מחקר ופיתוח.
יריב לוין: מוצע שסעיף 32 יועבר לוועדת הכספים.
יריב לוין: פרק ט' – תעשייה עתירת ידע.
יריב לוין: את סעיפים 33-36 מוצע להשאיר בחוק ולהעביר לוועדת הכספים.
יריב לוין: פרק י' – רשויות מקומיות.
יריב לוין: סעיפים 37,38 וכן פרק י"ב סעיפים 46(2) ו-49(א), שגם להם יש נגיעה ישירה לעניין הזה, יישארו בחוק ויועבר לוועדת הכספים.
יריב לוין: סעיפים 39 ו-40 יישארו בחוק ויועברו לוועדת הפנים.
יריב לוין: פרק י"א – מערכת סליקה פנסיונית יישאר בחוק.
יריב לוין: מוצע להעבירו לוועדת העבודה, הרווחה והבריאות.
יריב לוין: פרק י"ב – פרק המסים, סעיפים 43-45 מוצע להשאיר בחוק ולהעביר לוועדת החוקה, חוק ומשפט.
יריב לוין: סעיפים 46(1)(א) עד סוף הפרק שמסתיים בסעיף 54 יישארו בחוק ויועברו לדיון בוועדת הכספים.
יריב לוין: פרק י"ג  - עידוד השקעות הון.
יריב לוין: מוצע להשאיר את הפרק כולו בחוק ולהעבירו לוועדת הכספים.
יריב לוין: פרק י"ד – בינוי ושיכון, סעיפים 59 ו-60 מוצע להשאיר בחוק ולהעביר לוועדת החוקה, חוק ומשפט.
יריב לוין: סעיף 61 שנוגע לחוק המקרקעין – חיזוק בתים משותפים מפני רעידות אדמה מוצע לפצל מהחוק ולהעביר לוועדת הפנים.
יריב לוין: סעיף 62 מוצע להשאיר בחוק ולהעביר לוועדת הפנים.
יריב לוין: פרק ט"ו גמלאות מוצע להשאיר בחוק ולהעבירו לוועדת העבודה, הרווחה והבריאות.
יריב לוין: פרק ט"ז – שונות, סעיפים 64,65(1) ו-65(2), 65(3), 65(4), 65(5),66(1), 66(2), 67  מוצע להשאיר בחוק ולהעבירם לדיון בוועדת הכספים.
יריב לוין: סעיף 68 מוצע להשאיר בחוק ולהעביר לוועדת הכלכלה.
יריב לוין: כך גם לגבי סעיף 69.
יריב לוין: סעיפים 70 ו-71 מוצע להשאיר בחוק ולהעביר לוועדת החינוך.
יריב לוין: סעיף 72 מוצע להשאיר בחוק ולהעביר לוועדת הכספים.
יריב לוין: סעיף 73 מוצע להשאיר בחוק ולהעביר לוועדת החינוך.
יריב לוין: סעיף 74 מוצע לפצל  מהחוק.
יריב לוין: כרגע הוא יישאר בוועדת הכנסת .
יריב לוין: בהמשך, אם יהיה מקום, הוא יועבר לוועדה אחרת על פי החלטה שתתקבל.
יריב לוין: בשלב הזה הוא מנותב לוועדת הכנסת.
יריב לוין: סעיף 75 יועבר לוועדת הכספים ויישאר חלק מהחוק.
יריב לוין: זאת ההצעה שמבטאת שינויים משמעותיים ביחס למה שעבר בקריאה הראשונה, איזון נכון בניתוב בין הוועדות ושמירה על היכולת לחוקק בהליך מתאים  ללא עיכובים שלא לצורך את אותם דברים שהם חיוניים ונחוצים כדי לאפשר את השלמת והביצוע של התכנית הכלכלית ואת השגת יעדי תקציב המדינה.
יריב לוין: אני מבקש לעבור להצבעה על מרכיב, מרכיב, פרק, פרק כפי שהבאתי בפניכם.
יריב לוין: במידה וביחס לפרק או לסעיף מסוים ההצעה שלי לא תתקבל אני אהיה מוכן לשמוע כל הצעה אחרת ולקיים עליה הצבעה.אני עובר לפרק הראשון, פרק המטרה.
יריב לוין: ההצעה היא להשאיר במסגרת החוק ולהעביר לוועדת הכספים.
יריב לוין: ה צ ב ע ה     בעד – 10 נגד – 0 אושר     	פרק ב' – תקשורת.
יריב לוין: סעיפים 2(1), 2(5), 4, 2(2) ו-2(6) מוצע להשאיר בחוק ולהעביר לוועדת הכלכלה.
יריב לוין: ה צ ב ע ה     בעד – 10 נגד – 0 אושר     סעיף 2(3) מוצע להעביר לוועדת החוץ והביטחון.
יריב לוין: ה צ ב ע ה     בעד – 10 נגד – 0 אושר     מוצע להשאיר את כל סעיפי פרק ב' בחוק, פרט לסעיפים 2(4)-(5), ולהעביר לוועדת הכלכלה.
יריב לוין: ה צ ב ע ה     בעד -  10 נגד – 1 אושר     פרק ג' – רשות השידור.
יריב לוין: מוצע להשאיר בחוק ולהעביר לוועדת הכלכלה.
יריב לוין: ה צ ב ע ה  בעד  - 11 נגד – 0 אושר     פרק ד', סעיף 8,9 מוצע לפצל מהחוק ולהעביר לוועדת הפנים בנושא של חוק הכניסה לישראל.
יריב לוין: ה צ ב ע ה  בעד – 10 נגד – 0 אושר     סעיפים 10,11 נשארים בחוק ועוברים לוועדת הפנים.
יריב לוין: ה צ ב ע ה     בעד – 10 נגד – 0 אושר     פרק ה' –ביטוח הלאומי.
יריב לוין: מוצע שסעיפים 12(1), 12(2), 13(א),16, 12(4), 13(ב) להשאיר בחוק ולהעביר לוועדת הכספים.
יריב לוין: ה צ ב ע ה     בעד – 10 נגד – 3 אושר     סעיפים 14,15, 19,20,17,18 להעביר לוועדת העבודה, הרווחה והבריאות ולהשאיר בחוק.
יריב לוין: ה צ ב ע ה     בעד – 11 נגד – 0 אושר     סעיפים 12(3), 21 להשאיר בחוק ולהעביר לוועדת הכספים.
יריב לוין: ה צ ב ע ה בעד – 10 נגד – 3 אושר     הרשות לשיקום האסיר.
יריב לוין: מוצע לפצל את סעיפים 22-28 מהחוק ולהעביר לוועדת הפנים.
יריב לוין: ה צ ב ע ה     בעד – 13 נגד – 0 אושר     פרק ז' – בריאות.
יריב לוין: סעיפים 29 ו-30.
יריב לוין: מוצע להעביר לוועדת העבודה, הרווחה והבריאות.
יריב לוין: ה צ ב ע ה בעד – 13 נגד – 0 אושר     מוצע להעביר לוועדת הכספים את סעיף 31 ולהשאיר בחוק.
יריב לוין: ה צ ב ע ה     בעד – 10 נגד – 3 אושר     	פרק ח' – מחקר ופיתוח.
יריב לוין: מוצע להשאיר בחוק ולהעביר לוועדת הכספים.
יריב לוין: ה צ ב ע ה     בעד – 11 נגד – 3 אושר         פרק ט' – תעשיות עתירות ידע.
יריב לוין: מוצע להעביר את הפרק כולו לוועדת הכספים ולהשאיר בחוק.
יריב לוין: ה צ ב ע ה בעד – 14 נגד – 0 אושר     פרק י' –רשויות מקומיות.
יריב לוין: סעיפים 37,38 שאליהם מצטרפים סעיפים 46(2) ו-49(א) מפרק י"ב יישארו בחוק ויועברו לוועדת הכספים.
יריב לוין: ה צ ב ע ה     בעד – 9 נגד – 3 נמנע – 1 אושר     סעיפים 39 עד 40 יישארו בחוק ויועברו לוועדת הפנים.
יריב לוין: ה צ ב ע ה בעד – 12 נגד – 0 אושר     פרק י"א – מערכת סליקה פנסיונית.
יריב לוין: מוצע להשאיר בחוק ולהעביר לוועדת העבודה, הרווחה והבריאות.
יריב לוין: ה צ ב ע ה     בעד – 12 נגד – 1 אושר     פרק י"ב – מיסים.
יריב לוין: סעיפים 43-45 מוצע להשאיר בחוק ולהעביר לוועדת החוקה, חוק ומשפט.
יריב לוין: ה צ ב ע ה בעד – 11 נגד – 0 אושר     סעיפים 46(1)(א)-54.
יוחנן פלסנר: אנחנו מבקשים הצבעה נפרדת.
יריב לוין: לאור הבקשה הזאת אנחנו נצביע על סעיף 46(1)(א) עד סעיף 54, למעט סעיף 50, כאשר ההצעה היא להשאיר בחוק ולהעביר לוועדת הכספים.
יריב לוין: ה צ ב ע ה     בעד – 12 נגד – 0 אושר     ביחס לסעיף 50, שעניינו חוק הסדרת העיסוק  בייצוג על ידי יועצי מס, מוצע להשאיר בחוק ולהעביר לוועדת הכספים.
יוחנן פלסנר: מכיוון שמדובר בסוגיה שנדונה עכשיו בבג"ץ – זה נושא חוקתי ולא נושא כספי – המקום הכי הגיוני הוא ועדת חוקה.
יריב לוין: אני מתחייב שאם לא יהיה רוב להצעה לוועדת כספים אנחנו נצביע על ההצעה לחוקה.
יריב לוין: מי בעד ההצעה להשאיר את סעיף 50 ולהעביר לוועדת הכספים?
יריב לוין: ה צ ב ע ה בעד – 10     מי בעד ההצעה להשאיר בחוק ולהעביר לוועדת חוקה, חוק ומשפט?
יריב לוין: ה צ ב ע ה     בעד – 4     הוחלט להשאיר בחוק את סעיף 50 ולהעביר לוועדת הכספים.
יריב לוין: פרק י"ג- עידוד השקעות הון.
יריב לוין: ההצעה היא להשאיר את כל הפרק הזה בחוק ולהעבירו לוועדת הכספים.
יריב לוין: ה צ ב ע ה     בעד – 14 נגד – 0 אושר     פרק י"ד – בינוי ושיכון.
יריב לוין: סעיפים 59 ו-60 מוצע להשאיר בחוק ולהעביר לוועדת החוקה, חוק ומשפט.
יריב לוין: ה צ ב ע ה     בעד – 10 נגד – 3 אושר     סעיף 61 – חוק המקרקעין (חיזוק בתים משותפים מפני רעידות אדמה).
יריב לוין: מוצע לפצל ולהעביר לוועדת הפנים.
יריב לוין: ה צ ב ע ה     בעד – 13 נגד – 0 אושר     סעיף 62 מוצע להשאיר בחוק ולהעביר לוועדת הפנים.
יריב לוין: ה צ ב ע ה     בעד – 13 נגד – 0 אושר     פרק ט"ו- גמלאות.
יריב לוין: ה צ ב ע ה     בעד – 13 נגד – 0 אושר     פרק ט"ז – שונות.
יריב לוין: סעיפים 64,65(1),65(2), 65(3), 65(4), 65(5), 66(1), 66(2) -67 מוצע להשאיר בחוק ולהעביר לוועדת הכספים.
יוחנן פלסנר: אני רוצה הצבעה נפרדת על כל סעיף.
יוחנן פלסנר: לגבי 64 יש המלצה של היועץ המשפטי לפצל.
יריב לוין: ההצעה היא לא לפצל.
יוחנן פלסנר: מאחר ומדובר בהמלצה מפורשת צריך לדון על זה בנפרד.
יריב לוין: נדמה לי שרבות מההמלצות של היועץ המשפטי גם בשלב הראשון וגם בשלב הזה מצאו את ביטוין בתוך ההחלטות.
יריב לוין: אני חושב שזאת הזדמנות להודות למחלקה המשפטית שליוותה אותנו כאן בתהליך ארוך.
יוחנן פלסנר: להודות ולדחות את המלצותיו.
יריב לוין: אני בטוח שהוא לא מרגיש כך.
יריב לוין: אני לא יכול לדבר בשמו, אבל נדמה לי שמעמד מוסד הייעוץ המשפטי של הכנסת קיבל במסגרת התהליכים שהתנהלו סביב החוק הזה חיזוק גדול מאוד.
יריב לוין: טוב שכך.
יריב לוין: אני עובר, לבקשת חבר הכנסת פלסנר, להצביע באופן פרטני על כל אחד מהסעיפים בפרק ט"ז – שונות.
יריב לוין: מי בעד השארת סעיף 64 בחוק והעברתו לוועדת הכספים?
יריב לוין: ה צ ב ע ה     בעד – 10 נגד – 3 אושר     סעיפים 65(1),65 (2) מוצע להשאיר בחוק ולהעביר לוועדת הכספים.
יריב לוין: ה צ ב ע ה     בעד – 13 נגד – 0 אושר     סעיפים 65(3), 65(4),65(5) מוצע להשאיר בחוק ולהעביר לוועדת הכספים.
יריב לוין: ה צ ב ע ה בעד – 10 נגד – 3     אושר     סעיף 66(1) מוצע להשאיר בחוק ולהעביר לוועדת הכספים.
יריב לוין: ה צ ב ע ה י בעד – 10 נגד – 3 אושר     בסעיפים 66(2), 67 ההצעה היא להשאיר בחוק ולהעביר לוועדת הכספים.
יריב לוין: ה צ ב ע ה     בעד – 10 נגד – 3 אושר     סעיף 68 מוצע להשאיר בחוק ולהעביר לוועדת הכלכלה.
יריב לוין: ה צ ב ע ה     בעד – 13 נגד – 0     סעיף 69 מוצע להשאיר בחוק ולהעביר לוועדת הכלכלה.
יריב לוין: ה צ ב ע ה     בעד – 13 נגד – 0 אושר     סעיף 70 .
יריב לוין: אני מציע להשאיר בחוק ולהעביר לוועדת החינוך.
יריב לוין: ה צ ב ע ה     בעד – 13 נגד – 0 אושר     סעיף 71 מוצע להשאיר בחוק ולהעביר לוועדת החינוך.
יריב לוין: ה צ ב ע ה     בעד – 13 נגד – 0 אושר     סעיף 72 מוצע להשאיר בחוק ולהעביר לוועדת הכספים.
יריב לוין: ה צ ב ע ה      בעד – 10 נגד – 3 אושר     	סעיף 73.
יריב לוין: ה צ ב ע ה     בעד – 13 נגד – 0 אושר     סעיף 74.
יריב לוין: אנחנו מציעים לפצל ולהשאיר את העניין כרגע בוועדת הכנסת.
יריב לוין: ייתכן שאחר כך מתוך ועדת הכנסת הוא ינותב למקום אחר.
יריב לוין: ה צ ב ע ה     בעד – 13 נגד – 0 אושר     סעיף 75 מוצע להשאיר בחוק ולהעביר לוועדת הכספים.
יריב לוין: ה צ ב ע ה     בעד- 10 נגד – 3 אושר     	אני מבקש להודות למי שהשתתף בדיון הזה, לכל מי שהשתתף בדיון הקודם, לצוות הוועדה: אתי, נועה, אעליה, לייעוץ המשפטי שלנו בראשות איל ינון, לארבל שמלווה אותנו לאורך כל הדרך.
יריב לוין: כמובן שאני רוצה להודות למזכירת הכנסת ולכל מי שסייע בידינו בטיפול בחוק המורכב הזה.
יריב לוין: תודה למ.מ.מ.
יריב לוין: אני רוצה להודות לנציגים של משרד האוצר שעבדו איתנו בשיתוף פעולה , בהבנה לצרכים ולגישות השונות שישנן כאן.
יריב לוין: אני שמח שהגענו לתוצאה טובה ומאוזנת.
יריב לוין: אני מתנצל על חמש דקות האיחור.
רונית חייקין-יעקבי: אפשר להציע הצעה לסדר?
רונית חייקין-יעקבי: אנחנו באים ופעם ראשונה רואים פה את התיקונים.
יריב לוין: אנחנו הפצנו אותם, זה הופץ.
יריב לוין: אין מצב שזה לא הופץ.
רונית חייקין-יעקבי: אני נכנסתי אתמול בשעה 17:00 וזה לא היה.
רונית חייקין-יעקבי: יכול להיות שזה היה ב-18:00, אבל לדעתי זה לא רציני להפיץ את זה 20 שעות לפני הדיון.
רונית חייקין-יעקבי: אתה רוצה שאנחנו נקרא ונתייחס לזה מהניסיון שלנו?
יריב לוין: אל"ף, את יודעת שבדרך כלל אני משתדל להפיץ את זה קודם.
יריב לוין: זה היה השלב שזה היה מוכן, לא בגללנו, בגלל שישבנו עם יושב ראש הכנסת ורצינו לקבל את ה-input שלו לעניין הזה, וזה הסתדר רק אתמול.
יריב לוין: אני כבר אומר, שבהנחה שבדיון כאן נגיע להסכמה והדברים יהיו ברורים ונאשר אותם, אני אחכה ולא אניח את זה.
יריב לוין: אני אתן לכם עוד יומיים, אם תרצו לתקן משהו.
יריב לוין: נעשה את זה, לא תהיה בעיה.
רוחמה אברהם-בלילא: בהמשך להצעה לסדר של רונית, אם אפשר, אני מבקשת להגיע לסיטואציה שבה זה יופץ שבוע מראש, אם זה לא משהו דחוף.
רוחמה אברהם-בלילא: שחלוקת החומר תהיה לפחות שבוע מראש, זאת אומרת: עד יום רביעי של שבוע שמסתיים לפני זה; אם תהיה ישיבה בנושא של שינויי תקנון, שהיא תופץ עד יום רביעי בצהרים.
יריב לוין: אין בעיה, אנחנו משתדלים לעשות את זה.
יריב לוין: אני אומר שוב, גם במקרה הזה, היו ישיבות קודמות שהיו אמורות להתקיים, ואני דחיתי אותן, כי לא רציתי לעשות את זה בלי שיש לנו איזשהו בסיס שגם נשלח, ושאנשים יוכלו לראות.
יריב לוין: אני אומר שוב, גם בהנחה שנצליח להגיע כאן להסכמה, אפשר לסכם שאנחנו נחכה ולא נניח אותו עד – אם תרצו מחר בערב, אם תרצו עד יום שני, כדי שאם יהיה רצון לעשות איזה מעבר ולתקן דברים, אפשר יהיה.
יריב לוין: הבסיס של כל העבודה כאן, ששום שינוי לא מתבצע, אלא בהסכמה כללית מקיר לקיר של כולם.
יריב לוין: יש לנו שני נושאים, הראשון הוא הקצר יותר, ולכן אני מציע שנתחיל אתו.
יריב לוין: מדובר במספר הצעות לתיקונים, שהם השלמות לתיקונים שכבר עשינו כאן בתקנון, שהתעוררו תוך כדי יישום של אותם תיקונים.
יריב לוין: אני מבקש מארבל להציג את ההשלמות אלה.
יריב לוין: אחת מהן, האחרונה, היא תוצאה של פנייה אלי של חבר הכנסת רוני בר-און, בעקבות מה שקרה במליאה בנושא הצעת אי-האמון.
יריב לוין: בעקבות הפנייה הזו, גם התקיימה שיחה בינו לבין יושב ראש הכנסת, כאשר אני הייתי אצל יושב ראש הכנסת בלשכתו, על מנת לנסות לגבש איזושהי נוסחה מוסכמת, כי אני חושב שבבסיס, העמדה של חבר הכנסת בר-און היא עמדה נכונה לחלוטין.
יריב לוין: ראוי ששר ולא מישהו אחר ישיב בשם הממשלה.
יריב לוין: מאידך, יכולה להתעורר בעיה, כאשר מדובר למשל באי-אמון בנושא הבריאות, כששם יש סגן שר שהוא למעשה שר ואין שר מעליו, והוא האיש הנכון והמתאים להשיב על העניין.
יריב לוין: אני מבין שהם הגיעו ביניהם לאיזושהי הבנה, שהסכמנו להביא אותה לידי ביטוי כאן.
יריב לוין: אני לפחות דיברתי עם סער, ואמרתי לו שיראה את זה.
יריב לוין: שוב אני אומר, במידה וזה יהיה מקובל כרגע, נאשר את זה ונחכה כמה ימים, כדי שאם בכל זאת יהיה רצון לעשות איזשהו תיקון, זה יתאפשר.
ארבל אסטרחן: כפי שאמר יושב-הראש, מדובר בתיקונים לסעיפים שכבר הותקנו כאן במסגרת השנה האחרונה בדיונים על התקנון החדש.
ארבל אסטרחן: ההפעלה שלהם והיישום שלהם העלו, שיש בהם חסרים ודברים לא ברורים.
ארבל אסטרחן: בין היתר העלתה זאת מזכירת הכנסת, יושב-ראש הוועדה, או כמו שנאמר חבר הכנסת בר-און, והיה מקום להבהרות של עניינים מסוימים.
ארבל אסטרחן: יש פה חמישה עניינים, כשבצד השני של העמוד כתבתי גם איך זה משתלב בסעיף, כך שאפשר לראות את זה בקלות, ואני גם אסביר עכשיו.
ארבל אסטרחן: התיקון הראשון בסעיף 1 הוא תיקון סעיף 20.
ארבל אסטרחן: זה סעיף שכותרתו "פתיחת מושב הכנסת", והוא מדבר על כך שבפתיחת המושב ראש הממשלה ימסור הודעה על פעילות הממשלה בתקופה שחלפה מאז המושב הקודם ועל תוכניות הממשלה למושב הקרוב.
ארבל אסטרחן: היום כתוב ש"יתקיים דיון סיעתי", אבל לא כתוב שתתקיים הצבעה.
ארבל אסטרחן: כשזה קרה בפעם האחרונה, היו שסברו שההצבעה לא תהיה על הודעת ראש הממשלה, אלא אולי על הודעות סיעות, כאשר בעצם ראש הממשלה מוסר הודעה והכנסת מצביעה - -
רוחמה אברהם-בלילא: - - על הודעת ראש הממשלה.
ארבל אסטרחן: נכון, מקבלת או לא מקבלת, כפי אגב שנעשה ב-40 חתימות.
רוחמה אברהם-בלילא: אז גם פה כשנכתב "על ההודעה יתקיים דיון סיעתי והכנסת תצביע עליה" זה לא נאמר באופן מפורש על הודעת ראש ממשלה?
רוחמה אברהם-בלילא: אז לדעתי צריך לכתוב את זה.
ארבל אסטרחן: "על ההודעה", "עליה".
רוחמה אברהם-בלילא: על הודעת ראש הממשלה.
יריב לוין: לי אין בעיה, שייכתב "על הודעת ראש הממשלה".
ארבל אסטרחן: אני אראה מבחינת עברית איך זה יוצא – אבל "על ההודעה" - - -
רוחמה אברהם-בלילא: לא, "על ההודעה", איזה?
רוחמה אברהם-בלילא: יכולה להיות הודעת הסיעה.
ארבל אסטרחן: לא, זה המשך.
יריב לוין: אז אפשר לכתוב: על הודעת ראש הממשלה יתקיים דיון סיעתי, והכנסת תצביע עליה.
ארבל אסטרחן: אז זה תיקון אחד.
ארבל אסטרחן: אגב, זה דומה לדיון ב-40 חתימות, שגם מצביעים על הודעת ראש הממשלה.
רונית חייקין-יעקבי: זה אומר שאם יש הצעות סיכום - - -
ארבל אסטרחן: לא יהיו הצעות סיכום.
רוחמה אברהם-בלילא: זה לא תופס, כי זה דיון של 40 חתימות.
יריב לוין: זה כמו דיון 40 חתימות.
ארבל אסטרחן: נכון, זה כמו.
ארבל אסטרחן: בעצם ראש הממשלה מציג.
רוחמה אברהם-בלילא: ראש הממשלה בא ומציג את זה, ואת מצביעה על מה שראש הממשלה אומר, את לא מצביעה על עמדות הסיעות.
רונית חייקין-יעקבי: זה מונע ממני - - -
יריב לוין: לא, זה לא מונע לקיים אי-אמון, כשאז מצביעים באי-אמון על ה"אי-אמונים" במקביל.
רונית חייקין-יעקבי: האם הדיון על הודעת ראש הממשלה מונע ממני להגיש הצעות סיכום?
יריב לוין: בטח, ככה זה תמיד.
תמר כנפו: אבל זה רק לגבי הפתיחה?
תמר כנפו: זהו, רק לגבי הפתיחה.
תמר כנפו: אם תהיה הודעת ראש ממשלה במשך המושב, הודעת הסיכום כן רגילה.
ארבל אסטרחן: אני לא יודעת אם יש איזשהו סעיף אחר - - -
תמר כנפו: כי אם בא ראש ממשלה ומודיע, למשל, הודעה מדינית.
רוחמה אברהם-בלילא: אם זה מוגדר מראש דיון סיעתי בלי השתתפות ראש ממשלה, הרי לא כל דיון סיעתי ראש ממשלה משתתף בו, נכון?
יריב לוין: נכון, למשל - - -
רוחמה אברהם-בלילא: אם זה מוגדר מראש כדיון סיעתי ומוגדר מראש שגם יתקיימו הצבעות על הודעות סיכום סיעתיות, זה משהו אחד, אבל פה זה משהו אחר לגמרי.
יריב לוין: נכו.
רוחמה אברהם-בלילא: זה משהו שהוא שונה לגמרי.
רונית חייקין-יעקבי: לדעתי, היו כבר תקדימים, שהגישו הודעות סיעתיות בפתיחה.
רוחמה אברהם-בלילא: היה מצב כזה?
ארבל אסטרחן: בפעם האחרונה, כשעכשיו נפתח המושב הנוכחי, התעוררה השאלה.
רוחמה אברהם-בלילא: לא, אבל מה היה בעבר?
רונית חייקין-יעקבי: האם היו תקדימים שהיו הודעות סיכום?
ארבל אסטרחן: אנחנו בדקנו אחורנית שנתיים או שלוש, וראינו שהצביעו על הודעת ראש הממשלה בעד או נגד.
רונית חייקין-יעקבי: לדעתי היו.
רונית חייקין-יעקבי: שנתיים, שלוש זה לא נקרא - - -
יריב לוין: לא חשוב, אבל זה ההיגיון.
ארבל אסטרחן: גם צריך לחשוב מה רוצים, מה הוועדה רוצה.
יריב לוין: הרי ההיגיון הוא שאם ראש הממשלה בא, מצביעים על הודעתו.
יריב לוין: אגב, הרי ממילא גם יכול להיות אי-אמון, כך שגם המכשיר קיים.
תמר כנפו: - - - אם אתם אומרים שזה רק בפתיחת מושב, כי יש הבדל.
רוחמה אברהם-בלילא: פתיחת ישיבת הכנסת מוגדרת כמיוחדת.
רוחמה אברהם-בלילא: היא מוגדרת כמיוחדת מבחינת המעמד שלה.
רוחמה אברהם-בלילא: לא בכל ישיבה משתתף נשיא המדינה.
רוחמה אברהם-בלילא: לא בכל ישיבה של הכנסת משתתף ראש הממשלה.
רוחמה אברהם-בלילא: אני חושבת, שיהיה נכון, שאם זה כבר ברמה כזאת, נגדיר את זה כהודעת הסיכום של ראש הממשלה, ולא נהפוך את זה לדיון סיעתי.
רוחמה אברהם-בלילא: אנחנו דנים כל השבוע וכל החודשים בינינו לבין עצמנו.
רוחמה אברהם-בלילא: אם זה במעמד כזה, שמדבר נשיא המדינה מדי פעם, במושב החורף לפעמים, אחרי זה ראש ממשלה, מדבר יושב ראש אופוזיציה ואחרי זה מאפשרים לכל הסיעות לומר את דברן, יש שני אנשים מרכזיים בדיון הזה - ראש הממשלה וראש האופוזיציה.
רוחמה אברהם-בלילא: זה הדבר האמיתי שעליו זה מתנהל, ולכן אני חושבת שזה מה שצריך להיות.
רונית חייקין-יעקבי: אני לא בטוחה שזה נכון למנוע מהסיעות להגיש הודעות סיכום.
ארבל אסטרחן: העניין הוא שראש הממשלה מוסר הודעה, והכנסת אומרת: אני מקבלת את ההודעה או לא מקבלת את ההודעה, מה רלוונטי עכשיו הודעות הסיכום?
רוחמה אברהם-בלילא: את מעקרת מתוכן את ההודעה של ראש הממשלה.
יריב לוין: זה לא עניין של אופוזיציה וקואליציה, זה עניין של מהות הדיון.
רוחמה אברהם-בלילא: זה מעמד ראש ממשלה, וזה לא משנה איזה ראש ממשלה, נניח שמחר יהיה חיים אורון ראש ממשלה, והוא יבוא וימסור את הודעתו, אז נצביע על הודעות סיכום?
רוחמה אברהם-בלילא: יש פה מעמד של ישיבה שאי אפשר להתעלם ממנה.
ארבל אסטרחן: אנחנו גם מייד נדבר על הסעיף שמדבר על הודעות אחרות.
ארבל אסטרחן: זה תיקון לסעיף 20 – סעיף 1.      הסעיפים הבאים קשורים.
ארבל אסטרחן: סעיף 27 מדבר על דרך הדיונים בכנסת.
ארבל אסטרחן: נאמר שהדיונים הם סיעתיים או אישיים, ואז יש לנו רשימה מתי הדיונים הם סיעתיים.
ארבל אסטרחן: כזכור, הוועדה החליטה לצמצם קצת את הרשימה לעומת מה שהיה קיים בתקנון הקודם.
ארבל אסטרחן: אין יותר אפשרות למספר חברי כנסת, שמונה, 10 וכולי, לבקש דיון סיעתי, אלא הרשימה סגורה.
ארבל אסטרחן: מה שכרגע כתוב עליו דיון סיעתי זה על כינון הממשלה או התפטרותה, הבעת אי-אמון, דיון בהשתתפות ראש הממשלה לפי 40 חתימות והודעת הממשלה.
ארבל אסטרחן: פה גם היתה תחושה שהיה לא כל כך ברור, והיו שחשבו שגם כאשר הממשלה מבקשת אישור של הכנסת, למשל להעברת סמכויות ודברים כאלה, זה נכנס לדיון הסיעתי.
ארבל אסטרחן: אני לא סברתי כך, אבל חשבנו שיש מקום להבהיר, שכאשר מדובר על הודעת ממשלה, הכוונה היא להודעת ממשלה לפי סעיף 32, שהוא גם סעיף חדש.
ארבל אסטרחן: כותרתו "הודעות הממשלה", והוא אומר: "הממשלה רשאית בכל עת למסור בכנסת הודעה בלי שתיכלל מראש בסדר היום, ולפי דרישתם של 25 חברי הכנסת שהוגשה ליושב ראש הכנסת...
ארבל אסטרחן: בתוך שבוע" יתקיים דיון.
ארבל אסטרחן: הדיון הזה על הודעת ממשלה כזאת יהיה דיון סיעתי.
יריב לוין: והשאר הם כמובן אישיים.
ארבל אסטרחן: נכון, כל מה שלא נכלל ברשימה הסגורה הזאת הוא דיון אישי, העברת סמכויות.
יריב לוין: וזה אגב מתוך רצון לאפשר יותר לחברי כנסת את יכולת הביטוי שלהם וההתייחסות.
ארבל אסטרחן: זה מה שאומר סעיף 2 – ההפניה ל-32.
רונית חייקין-יעקבי: לוקח לי זמן לעבד, כי אני קוראת את זה פעם ראשונה.
יריב לוין: לכן אני לא רוצה להתקדם.
ארבל אסטרחן: בואו נשים לב לסעיף 32.
יריב לוין: איפה רוחמה?
ארבל אסטרחן: אפשר להסביר בינתיים את התיקון האחרון שרוני בר-און ביקש.
ארבל אסטרחן: אז נקפוץ לסעיף 5, שבא לתקן את סעיף 44, שעניינו אי-אמון.
ארבל אסטרחן: זה גם סעיף שנקבע עכשיו מחדש.
ארבל אסטרחן: היום לא כתוב מי יכול להשיב בשם הממשלה, אלא רק בסדר הדיון כתוב שהסיעה שהגישה מנמקת.
ארבל אסטרחן: כתוב: "הממשלה תציג את תשובתה".
ארבל אסטרחן: כפי שאתם בטח זוכרים, רוני בר-און טען נגד העובדה שסגן שר בשבוע שעבר השיב על הצעת אי-אמון, ונשאלה שאלה מי יכול להשיב, האם כשכתוב הממשלה זה רק חבר הממשלה, כלומר שר, או סגן שר.
ארבל אסטרחן: יש פה כמובן שיקולים לכאן ולכאן.
ארבל אסטרחן: מצד אחד, סגן שר הוא לא חבר ממשלה ולא יושב בישיבות ממשלה וכולי.
ארבל אסטרחן: מצד שני, אנחנו יודעים שזה חלק משמעותי מתפקידו, לייצג את השר שלו בכנסת, הוא משיב לשאילתות, להצעות לסדר-היום וכולי.
ארבל אסטרחן: לכן מה שסוכם להציע כאן זה שייאמר ש"תשובת ממשלה תוצג על ידי אחד השרים - זה הכלל - ואולם יכול שתוצג על ידי סגן שר אם – ופה יש לנו שני תנאים - יושב ראש הכנסת אישר זאת, ובלבד שעילת ההצעה היא בענייני המשרד שבו הוא מכהן".
ארבל אסטרחן: סגן שר האוצר יכול להשיב לאי-אמון, שעניינו משרד האוצר.
ארבל אסטרחן: אולי צריך להגיד: יושב ראש אישר זאת מראש.
יריב לוין: אנחנו קפצנו לנושא של רוני בר-און, מתוך הנחה שאת מכירה אותו.
יריב לוין: אני רוצה לומר בסוגריים, שלמעשה, בהנחה ששתי סיעות שמגישות אי-אמון מתאמות ביניהן את היכולת להבטיח את זה שבאמת לא יוכל סגן שר לעלות, כי הוא לא יוכל להשיב – אם שתי ההצעות בשני נושאים שונים, בנושא שלא שייך למשרדו, הוא לא יכול להשיב.
רונית חייקין-יעקבי: זה אומר שכל משרד שיש לו סגן שר, סגן שר יכול לדבר.
יריב לוין: לדבר בנושא של המשרד שלו, של המשרד שלו בלבד.
יריב לוין: כן, זה הגיוני, זה חלק מתפקידי סגן השר.
רוחמה אברהם-בלילא: זה לא חלק מתפקידי סגן השר.
רונית חייקין-יעקבי: לא. אולי במשרד כמו במשרד הבריאות, שאין בו שר מעל - אבל מה יקרה?
רונית חייקין-יעקבי: שר האוצר לא ירצה לבוא ולהשיב, יבוא סגן השר שלו.
רונית חייקין-יעקבי: שר התעשייה, המסחר והתעסוקה לא ירצה להשיב, יבוא סגן השר שלו.
רונית חייקין-יעקבי: אני אולי הייתי מתקנת – במשרד שאין שר מעליו.
ארבל אסטרחן: תמיד יש שר.
רונית חייקין-יעקבי: לא, ראש הממשלה.
ארבל אסטרחן: נכון, פורמאלית יש שר.
רונית חייקין-יעקבי: אני יודעת מה יקרה עכשיו.
רונית חייקין-יעקבי: בעצם השרים ישלחו את סגני השרים שלהם בעניין הספציפי של המשרד שלהם.
ארבל אסטרחן: אגב, אנחנו ראינו שכך גם היה בעבר.
ארבל אסטרחן: היו פעמים רבות שהשיבו סגני שרים.
ארבל אסטרחן: זו שאלה עקרונית, אפשר לקבוע כך או כך, אבל ראינו שהיו לזה תקדימים רבים.
רונית חייקין-יעקבי: בוודאי, הם ינצלו את זה עכשיו חבל על הזמן, שלא יהיה לכם ספק.
יריב לוין: עכשיו הם לא מוגבלים בכלל.
רונית חייקין-יעקבי: סגן שר במהות הוא לא חבר ממשלה.
רונית חייקין-יעקבי: אנחנו מדסקסים - - -
ארבל אסטרחן: אז למה הוא משיב לשאילתה?
ארבל אסטרחן: השאילתה גם מופנית לממשלה או לשר, הצעה לסדר-היום.
ארבל אסטרחן: הוא יצור כלאים כזה.
יריב לוין: נדרש פה הליך כפול, גם אישור של יושב ראש הכנסת, כלומר זה לא אוטומטי.
יריב לוין: הם צריכים שגם יושב ראש הכנסת יאשר את זה.
רונית חייקין-יעקבי: זה לא בעייתי.
יריב לוין: אם יהיה מנהג ששולחים את סגני השרים, אני לא בטוח שיושב ראש הכנסת כל כך מהר יסכים.
רונית חייקין-יעקבי: Once יש תקדים, התקדים רץ לכל הדרך.
תמר כנפו: ליושב ראש הכנסת יש מה לומר.
יריב לוין: אני מוכן לבדוק את האפשרות להגביל את זה רק – אבל לסגן שר שמה?
יריב לוין: שהשר המכהן במשרדו הוא ראש הממשלה?
תמר כנפו: ואם שר האוצר בחוץ לארץ, סגן השר לא יוכל להשיב?
יריב לוין: אנחנו גם מייצרים עכשיו בין סגני השרים, שיש סגני שרים שכן ויש סגני שרים אחרים.